Restricțiile au fost prelungite în București. În ce condiții se pot redeschide restaurantele la interior.
Prefectul Capitalei, Alin Stoica, a prelungit restricțiile în București. În noaptea de Înviere se poate circula fără declarație, dacă se merge la biserică. În Vinerea Mare, magazinele rămân deschise până la ora 20:00. Rata de infectare în Capitală a scăzut sub 4 infecții la mia de locuitori.
Restricțiile din București au fost prelungite cu încă 14 zile. Vestea bună este că incidența este sub pragul de 4 infecții la mia de locuitori. Iar până la relaxarea regulilor mai avem puțin."Restaurantele la interior vor putea fi deschise treptat, după ce vom coborî sub 3, rata de infectare. Mai întâi cu 30% iar după ce scade sub 1,5, va fi de 50%", a declarat Alin Stoica, Prefectul Capitalei.Există excepții doar în noaptea de Înviere. Atunci se poate circula până la ora 05:00, fără declarație pe propria răspundere. Iar în Vinerea Mare, magazinele se închid la ora 20:00."Recomandarea este pentru noi, să fim un pic prevăzători și să ne facem altfel cumpărăturile. În sensul, de a nu petrece foarte mult timp în magazine pentru că acesta este unul dintre factorii care duce la aglomerare", a mai adăugat Alin Stoica.